Vekkelse kommer ikke som ett resultat av omvendelse til egne gjerninger.

Vekkelse kommer som ett resultat av omvendelse til Guds gjerninger.

Og disse gjerningene kommer som et resultat av hjertets opplyste øyne.

Tradisjonelt sett har vekkelse og omvendelse vært forbundet med gråt og hjertets anger over synd. Og det har samtidig vært presentert som en slags bot og bedrings vei, som gjør at hvis vi gjør dette, så vil Gud gjøre sånn og slik.

Omvendelse betyr og fatte ett nytt sinn. I forbindelse med frelsen er altså omvendelse ikke egne gjerninger, men ett nytt sinn.

Det er slik at mennesker opplever en enorm glede av å møte Jesus, fordi de blir rett og slett blir født pånytt, og ser at Jesus er vår frelser.. Dette er jo fordi de ser(fatter ett nytt sinn) og erkjenner at Gud er kjærlighet. Omvendelsen kommer før man kommer til tro. Avleggelsen av gamle vaner og synder kommer oftest etterpå. Les Luk 19 om Sakkeus i treet.

Det er etter at man har smakt og kjent at Gud er god, at det kommer et indre ønske om å leve rett. Så det vi tradisjonelt har kalt omvendelse fra synd, er ikke den omvendelsen Bibelen taler om. Bibelen forklarer oss at synden nå, er at vi ikke tror. Dåpen vitner om hva som faktisk skjer i den åndelige verden da vi tar i mot frelsen fra Gud. Vi blir begravet med Kristus, og oppstår til et nytt liv med ham. Det gamle er borte, og det nye er ett faktum.

Men, når Gud rører ved og kaller mennesker i verden idag, er det fordi at de kristne elsker hverandre, og bærer Åndens frukt. Da tiltrekkes mennesker når de ser Jesu navn blir opphøyet, og Guds kraft blir nær. Dette å se med hjertets øyne, er hele nøkkelen til frelse og fremgang, for oss og hele verden. Om ikke du elsker din bror du har sett, kan du ikke elske Gud du ikke har sett, sier Jesus. 
Det er desverre mange kristne som lever som fiender av Kristi kors, fordi man ikke ser viktigheten av og elske sin neste. De elsker å ha de fremste setene i Gudstjenesten, men forakter nestkjærlighet og tilgivelse. Jesus talte strengt til slike. Dere ærer meg med munnen, men hjertet er de langt borte, sa Jesus. Mark 7.6
De liker å bli sett av mennesker og ha de fremste posisjonene, sannelig sier Jesus; de har allerede fått sin lønn. Matt 6.5

Vårt motiv må være rett. Vi elsker fordi vi ser at Gud elsket oss først. Vi ser at vi egentlig fortjente straff og dom, men Gud gav oss tilgivelse og evig liv ved troen på Jesus. Dette gjør oss i stand til å elske vår neste, og det er ikke av oss selv men en Guds gave gitt oss ved DHÅ. Efeserne 2.8

La oss derfor avlegge lysten til det onde i vårt hjerte, og omvende oss på bibelsk måte å se sannheten. Sann omvendelse er å få fornyet sitt sinn, og se, og å si det samme som Guds ord. Heb 12.1-3

Jesus forklarer dette slik bare han kan i Johannes 16.7-16
Likevel sier Jeg dere sannheten. Det er til det beste for dere at Jeg går bort. For hvis Jeg ikke går bort, kommer ikke Talsmannen til dere. Men hvis Jeg går bort, skal Jeg sende Ham til dere.
Når Han kommer, skal Han overbevise verden om synd og om rettferdighet og om dom.
Om synd, fordi de ikke tror på Meg,
om rettferdighet, fordi Jeg går til Min Far og dere ikke ser Meg lenger,
om dom, fordi denne verdens fyrste er dømt.
Jeg har ennå mye å si dere, men dere kan ikke bære det nå.
Men når Han, sannhetens Ånd, kommer, skal Han veilede dere til hele sannheten. For Han skal ikke tale ut fra seg selv, men det Han hører skal Han tale. Og Han skal forkynne dere de ting som skal komme.
Han skal herliggjøre Meg, for Han skal ta av det som er Mitt, og forkynne det for dere.
Alt det som Min Far har, er Mitt. Derfor sa Jeg at Han skal ta av det som er Mitt, og forkynne det for dere.
Amen